ฮอร์โมนที่สร้างจากต่อมไทรอยด์ ได้แก่อะไรบ้าง
ฮอร์โมนที่สร้างจากต่อมไทรอยด์ ได้แก่ T3, T4, และ Calcitonin

- Triiodothyronine(T3/ที3) มีหน้าที่เกี่ยวข้องกับการทำงาน(Metabolism )ของเซลล์ทุกชนิด การเจริญเติบโตของกระดูก การเจริญเติบโตของเซลล์สมอง การทำงานของหัวใจ การทำงานของกล้ามเนื้อ และการทำงานของระบบทางเดินอาหาร ทั้งนี้ ในการทำงานร่างกายจะใช้ T3 ประมาณ 20% แต่ 80%ของT3จะเปลี่ยนรูปที่ตับและไต ไปเป็น T4 (Active form of T3) ที่มีประสิทธิภาพการทำงานต่อเซลล์ต่างๆ ได้สูงกว่า T3

- Thyroxine(T4/ที4 หรือ Tetraiodothyronine) จะมีหน้าที่เช่นเดียวกับ T3 แต่มีประสิทธิภาพที่ดีกว่า และเป็นฮอร์โมนส่วนใหญ่ที่พบในกระแสเลือด รวมทั้งมีการผลิตใช้เป็นยาโรคไทรอยด์ เช่น Levothyroxine

- Calcitonin เป็นฮอร์โมนสร้างและหลั่งจากเซลล์บางชนิดส่วนน้อยในต่อมไทรอยด์ที่เรียกว่า “C-cell” โดยฮอร์โมนนี้มีหน้าที่คงสมดุลของแคลเซียมในเลือดจาก Calcitonin จะต้านการทำงานของเซลล์สลายกระดูก(Osteoclast)ที่ทำให้เกิดภาวะแคลเซียมในเลือดสูง ซึ่งการทำงานต้านของ Calcitonin จะส่งผลให้ระดับแคลเซียมในเลือดลดลง นอกจากนั้น ฮอร์โมนนี้ ยังช่วยลดการดูดกลับแคลเซียมของไตจากปัสสาวะเข้าสู่กระแสเลือด จึงช่วยลดระดับแคลเซียมในเลือดลงได้อีกทาง ซึ่งการทำงาน/การสร้าง Cacitonin จะถูกควบคุมโดยตรงจากปริมาณแคลเซียมในเลือด

อนึ่ง หน้าที่หลักของไทรอยด์ฮอร์โมน คือ การสร้าง T3 และT4 ส่วนน้อยเท่านั้นที่เกี่ยวข้องกับการสร้าง Calcitonin ดังนั้นในภาพรวมโดยทั่วไป เมื่อกล่าวถึงไทรอยด์ฮอร์โมน จะหมายถึง T3, T4
อายุรศาสตร์ (อายุรศาสตร์) - Internal Medicine